**Ministru kabineta rīkojuma projekta**

**“Par valsts ģimnāzijas statusa anulēšanu Krāslavas Valsts ģimnāzijai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta rīkojuma projekts “Par valsts ģimnāzijas statusa anulēšanu Krāslavas Valsts ģimnāzijai”(turpmāk – rīkojuma projekts) izstrādāts ar mērķi anulēt valsts ģimnāzijas statusu Krāslavas Valsts ģimnāzijai. Rīkojuma projekts izrietoši ietekmē valsts ģimnāziju tīkla sakārtošanu. Rīkojuma projekts paredz anulēt valsts ģimnāzijas statusu Krāslavas Valsts ģimnāzijai ar 2021. gada 1. septembri. Rīkojuma projekts stāsies spēkā no tā publicēšanas dienas oficiālajā izdevumā “Latvijas Vēstnesis”.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Rīkojuma projekts izstrādāts saskaņā ar Ministru kabineta 2020. gada 11. augusta noteikumu Nr. 518 “Kārtība, kādā tiek piešķirts un anulēts valsts ģimnāzijas statuss” (turpmāk – noteikumi Nr. 518) 12. punktu, Ministru kabineta 2001. gada 20. marta noteikumu Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi Nr. 129) 9. punktu un izglītības un zinātnes ministra ierosinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Valsts ģimnāzijas ir vispārējās izglītības iestādes, kas nodrošina kvalitatīvu mācību procesu un veic reģionālā metodiskā centra un pedagogu tālākizglītības centra funkcijas. Valsts ģimnāziju tīkls Latvijas administratīvajās teritorijās tiek pilnveidots atbilstoši vispārējās izglītības iestāžu attīstības iespējām un pilsētu un novadu vajadzībām, un vispārējās vidējās izglītības iestāžu sniegtajiem rezultātiem. Pēdējo piecu gadu laikā tas ir papildināts ar Jelgavas Spīdolas Valsts ģimnāziju, Mārupes Valsts ģimnāziju, Valmieras Pārgaujas Valsts ģimnāziju, Rīgas Valsts klasisko ģimnāziju un Limbažu Valsts ģimnāziju. Valsts ģimnāziju tīkla pilnveide nozīmē ne tikai valsts ģimnāzijas statusa piešķiršanu izglītības iestādēm, bet arī esošo valsts ģimnāziju darbības izvērtēšanu (nepieciešamības gadījumā – statusa anulēšanu) atbilstoši valsts ģimnāzijas statusa kritērijiem. Saskaņā ar Vispārējās izglītības likuma 63. panta otro daļu valsts ģimnāzija saņem papildu valsts budžeta finansējumu likuma 40. panta ceturtajā daļā noteikto funkciju veikšanai, t.i., reģionālā metodiskā centra un pedagogu tālākizglītības centra funkciju veikšanai. Līdztekus saskaņā ar Ministru kabineta 2016. gada 5. jūlija noteikumu Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 7.5. apakšpunktu, aprēķinot valsts budžeta mērķdotāciju pedagogu darba samaksai, valsts ģimnāziju vispārējās vidējās izglītības īstenotajās programmās skolēnu skaitam 10.–12. klasē piemēro koeficientu 1,22.  Vēršama uzmanība, ka 2020. gada 1. septembrī stājās spēkā noteikumi Nr. 518. Saskaņā ar noteikumu Nr. 518 12. punktu attiecībā uz izglītības iestādi, kurai valsts ģimnāzijas statuss piešķirts ar Ministru kabineta lēmumu, kas pieņemts līdz 2019. gada 31. augustam (ieskaitot), līdz 2021. gada 31. augustam piemēro noteikumos Nr. 129 ietverto regulējumu. Izrietoši arī valsts ģimnāzijas statusa anulēšana līdz minētajam datumam veicama atbilstoši noteikumos Nr. 129 ietvertajam regulējumam. Ņemot vērā to, ka Krāslavas Valsts ģimnāzijai valsts ģimnāzijas statuss tika piešķirts ar Ministru kabineta 2008. gada 31. marta rīkojumu Nr. 177 “Par valsts ģimnāzijas statusa piešķiršanu”, no minētā izriet, ka Krāslavas Valsts ģimnāzijas atbilstība valsts ģimnāzijas statusam līdz 2021. gada 31. augustam izvērtējama saskaņā ar noteikumiem Nr. 129, un attiecīgi nepieciešamības gadījumā arī statusa anulēšana veicama atbilstoši noteikumos Nr. 129 minētajam.Noteikumu Nr. 129 9. punkts paredz, ka gadījumā, ja valsts ģimnāzija divus gadus pēc kārtas (pēc stāvokļa uz 5. septembri) neatbilst noteikumu Nr. 129 5. punktā minētajiem kritērijiem, izglītības un zinātnes ministrs ne vēlāk kā mēnesi pirms nākamā mācību gada sākuma ierosina Ministru kabinetam anulēt izglītības iestādei piešķirto valsts ģimnāzijas statusu.Izvērtējot situāciju Krāslavas Valsts ģimnāzijā, ir konstatējama neatbilstība noteikumos Nr. 129 noteiktajam regulējumam. Krāslavas Valsts ģimnāzijā kopējais izglītojamo skaits 10.-12. klasēs pēc stāvokļa uz 2020. gada 5. septembri ir nepietiekams – 109 izglītojamie, ievērojot, ka noteikumu Nr. 129 5.1.3. apakšpunktā kā minimālais izglītojamo skaits 10.-12. klasēs ir noteikts 120. Pēc stāvokļa uz 2019. gada 5. septembri Krāslavas Valsts ģimnāzijas 10.-12. klasēs mācījās 106 izglītojamie. Līdz ar to noteikumos Nr. 129 noteiktais izglītojamo minimālā skaita 10.-12. klasēs kritērijs nav ievērots divus gadus pēc kārtas. Krāslavas Valsts ģimnāzijas izglītojamo mācību rezultātu valsts centralizētajos eksāmenos vidējais procentuālais novērtējums 2019. gadā un 2020. gadā bija neatbilstošs noteikumu Nr. 129 5.4.1. apakšpunktā noteiktajam kritērijam, nepārsniedzot centralizēto eksāmenu rezultātu vidējo procentuālo novērtējumu valstī vairāk kā par 10 procentiem – Krāslavas Valsts ģimnāzijas izglītojamo mācību sasniegumu vidējais procentuālais novērtējums centralizētajos eksāmenos bijis attiecīgi par 7,28 procentiem vairāk nekā vidēji valstī 2019. gadā (Krāslavas Valsts ģimnāzijā 56,22 procenti, valstī vidēji 48,94 procenti) un par 9,11 procentiem vairāk nekā vidēji valstī 2020. gadā (Krāslavas Valsts ģimnāzijā 60,72 procenti, valstī vidēji 51,61 procents). Līdz ar to izglītojamo centralizēto eksāmenu rezultātu kritērijs nav ievērots divus gadus pēc kārtas. Vienlaikus vēršama uzmanība, ka saskaņā ar Izglītības un zinātnes ministrijai (turpmāk – ministrija) pieejamajiem datiem Krāslavas Valsts ģimnāzija arī pēc stāvokļa uz 2018. gada 5. septembri un 2017. gada 5. septembri nav atbildusi noteikumu Nr. 129 5.4.1. apakšpunktā noteiktajam kritērijam. Krāslavas Valsts ģimnāzijas izglītojamo mācību sasniegumu vidējais procentuālais novērtējums centralizētajos eksāmenos bijis attiecīgi par 7,05 procentiem vairāk nekā vidēji valstī 2018. gadā (Krāslavas Valsts ģimnāzijā 56,73 procenti, valstī vidēji 49,68 procenti) un par 3,89 procentiem vairāk nekā vidēji valstī 2017. gadā (Krāslavas Valsts ģimnāzijā 53 procenti, valstī vidēji 49,11 procenti).Līdz ar to, izglītojamo centralizēto eksāmenu rezultātu kritērijs nav ievērots četrus gadus pēc kārtas. Minētais liecina par konsekventu atbilstības nenodrošināšanu noteikumu Nr. 129 5.4.1. apakšpunktā minētajam kritērijam.Pamatojoties uz minēto, Krāslavas Valsts ģimnāzija ir vērtējama kā neatbilstoša noteikumos Nr. 129 noteiktajam regulējumam valsts ģimnāzijas statusa saglabāšanai. Ņemot vērā to, ka ir konstatēta Krāslavas Valsts ģimnāzijas neatbilstība valsts ģimnāzijas kritērijiem divus gadus pēc kārtas, secināms, ka tās darbība nav atbilstoša valsts ģimnāzijas statusam, un nav gūstamu pārliecinošu indikāciju par Krāslavas Valsts ģimnāzijas darbības atbilstību valsts ģimnāzijām noteiktajām prasībām turpmākajos gados.Rīkojuma projekta izdošanas lietderības apsvērumi ietverti rīkojuma projekta 4. punktā.Tiesiskā regulējuma **mērķis** ir valsts ģimnāzijas statusa anulēšana Krāslavas Valsts ģimnāzijai ar 2021. gada 1. septembri.Tiesiskā regulējuma **būtība** ir valsts ģimnāziju tīkla sakārtošana un pilnveide. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta mērķgrupa ir Krāslavas Valsts ģimnāzija, tās pedagogi, izglītojamie un viņu vecāki, Krāslavas novada pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs vienreizēji palielināsies Krāslavas Valsts ģimnāzijai, veicot nepieciešamās darbības izglītības iestādes nosaukuma maiņai Izglītības iestāžu reģistrā, ņemot vērā to, ka izglītības iestādes nosaukumam jāatbilst Izglītības likuma 26.pantā minētajām prasībām, kā arī veicot atbilstošas izmaiņas izglītības iestādes nolikumā.Ilgtermiņā administratīvais slogs Krāslavas Valsts ģimnāzijai un tās pedagogiem samazināsies, jo nebūs nepieciešams veikt valsts ģimnāzijai noteikto prasību izpildei atbilstošās darbības, kā arī nebūs nepieciešams sniegt informāciju par izglītības iestādes veiktajām darbībām valsts ģimnāzijas statusa saglabāšanai (piemēram, attiecībā uz pedagogu tālākizglītības un metodiskā centra funkciju izpildi).Administratīvais slogs maznozīmīgi palielināsies citai Latgales plānošanas reģiona valsts ģimnāzijai, kuras kompetencē būs veikt reģionālā metodiskā centra un pedagogu tālākizglītības centra funkciju īstenošanu arī attiecībā uz Krāslavas Valsts ģimnāzijas pedagogiem un citu Krāslavas novada vispārējās izglītības iestāžu pedagogiem. |
| 3. | Administratīvo izmaksu monetārs novērtējums | Rīkojuma projekts šo jomu neskar.  |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **308 275 128** | **0** | **318 306 950** | **0** | **318 306 950** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 308 275 128 | 0 | 318 306 950 | 0 | 318 306 950 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **308 275 128** | **-13 992** | **318 306 950** | **-41 976** | **318 306 950** | **-41 976** | **0** |
| 2.1.valsts pamatbudžets | 308 275 128 | -13 992 | 318 306 950 | -41 976 | 318 306 950 | -41 976 | 0 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **13 992** | **0** | **41 976** | **0** | **41 976** | **0** |
| 3.1.valsts pamatbudžets | 0 | 13 992 | 0 | 41 976 | 0 | 41 976 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **-13 992** | **0** | **-41 976** | **0** | **-41 976** | **0** |
| 4.1.valsts pamatbudžets | 0 | -13 992 | 0 | -41 976 | 0 | -41 976 | 0 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Ministrija, atbilstoši Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, aprēķinājusi, ka, ja Krāslavas Valsts ģimnāzijai ar 2021.gada 1.septembri tiek anulēts valsts ģimnāzijas statuss, veidojas indikatīvs finanšu ietaupījums 13 992 *euro* apmērā 2021. gada četriem mēnešiem (septembris-decembris),  41 976 *euro* – 2022.gadam un turpmāk ik gadu.Indikatīvo ietaupījumu plānots novirzīt izglītības iestādēm, kurām tiks piešķirts valsts ģimnāzijas statuss vai arī izglītojamo skaita un struktūras izmaiņu finansiālās ietekmes mazināšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Amata vietu skaita izmaiņas** | Rīkojuma projekts šo jomu neskar. |
| **8. Cita informācija** | Ailēs „saskaņā ar valsts budžetu kārtējam gadam” un „saskaņā ar vidēja termiņa budžeta ietvaru” norādīts finansējums, kas apstiprināts 62. resora “Mērķdotācijas pašvaldībām” programmai 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot Administratīvā procesa likuma 62. panta pirmajā daļā noteikto, par rīkojuma projekta izstrādi ir informēta Krāslavas novada pašvaldība un Krāslavas Valsts ģimnāzija, lūdzot sniegt rakstisku viedokli.2021. gada 21. aprīlī notika attālināta tikšanās ministrijas, Krāslavas Valsts ģimnāzijas, Krāslavas novada domes un Krāslavas novada Izglītības pārvaldes pārstāvjiem, kurā pārrunāts rīkojuma projekts, kā arī 15. jūnijā notikusi atkārtota tikšanās. Ministrijā ir saņemts Krāslavas Valsts ģimnāzijas Vecāku padomes priekšsēdētāja 2021. gada 30. aprīļa iesniegums, lūdzot saglabāt valsts ģimnāzijas statusu. |
| 2. | Sabiedrības līdzdalība projekta izstrādē | Par rīkojuma projekta izstrādi ar ministrijas 2020. gada 19. oktobra vēstuli Nr. 4-7e/20/3553 “Par valsts ģimnāzijas statusa anulēšanu” tika informēta Krāslavas novada pašvaldība un Krāslavas valsts ģimnāzija, lūdzot sniegt rakstisku viedokli. Jāņem vērā, ka rīkojuma projekts attiecas uz individuāli noteiktu subjektu – Krāslavas Valsts ģimnāziju, kā arī Krāslavas novada pašvaldību, tai skaitā Krāslavas novada Izglītības pārvaldi, un minēto subjektu pārstāvju uzklausīšana ir nodrošināta atbilstoši Administratīvā procesa likuma 62. pantā noteiktajai kārtībai. Ievērojot minēto, papildu sabiedrības līdzdalības aktivitātes nav īstenojamas. |
| 3. | Sabiedrības līdzdalības rezultāti | Krāslavas Valsts ģimnāzija neatbalsta valsts ģimnāzijas statusa anulēšanu Krāslavas Valsts ģimnāzijai.Pirms rīkojuma projekta publicēšanas ministrijas mājaslapā Krāslavas Valsts ģimnāzija 2020. gada 20. novembra vēstulē Nr. 1-9/126 sniegusi viedokli ministrijai par plānoto rosinājumu anulēt valsts ģimnāzijas statusu. Vēstulē norādītie argumenti pēc būtības ietverti rīkojuma projekta 2. punktā. Pamatojums, kāpēc argumenti nav ņemti vērā, ietverts rīkojuma projekta 3. punktā.Šīs anotācijas sadaļas 1. punktā minētās 2021. gada 21. aprīlī notikušās tikšanās laikā uzklausīts Krāslavas Valsts ģimnāzijas, Krāslavas novada domes un Krāslavas novada Izglītības pārvaldes pārstāvju viedoklis, neatbalstot rīkojuma projektu, uzturot iepriekš minētajā vēstulē sniegto viedokli. Krāslavas novada dome aicināta iesniegt ministrijā Krāslavas Valsts ģimnāzijas attīstības stratēģiju. Ar ministrijas 2018. gada 22. maija rīkojumu Nr. 1-2e/2018/171 “Par komisijas izveidi izglītības iestāžu atbilstības speciālās izglītības attīstības centra statusam, ģimnāzijas un valsts ģimnāzijas statusam izvērtēšanai” izveidotā komisija izvērtējusi Krāslavas novada domes iesniegto Krāslavas Valsts ģimnāzijas stratēģiju 2021.-2025. gadam. Secināts, ka ir turpināma rīkojuma projekta virzība valsts ģimnāzijas statusa anulēšanai, ņemot vērā, ka noteikumu Nr. 129 9. punkts nosaka, ja valsts ģimnāzija divus gadus pēc kārtas (pēc stāvokļa uz 5. septembri) neatbilst noteiktajiem kritērijiem, izglītības un zinātnes ministrs ne vēlāk kā mēnesi pirms nākamā mācību gada sākuma ierosina Ministru kabinetam anulēt izglītības iestādei piešķirto valsts ģimnāzijas statusu. Tāpat ievērojams, ka no minētās stratēģijas nav pamatoti secināms, ka Krāslavas Valsts ģimnāzijai atbilstoši tās veiktajām darbībām, tai skaitā izglītības kvalitātei, būtu saglabājams valsts ģimnāzijas statuss, kā arī laikā no 2021. gada 12. aprīļa līdz 23. aprīlim veiktās izglītības iestādes akreditācijas rezultāti liecina par to, ka Krāslavas Valsts ģimnāzijai nepieciešams uzlabot tās darbību vairākās būtiskās jomās, piemēram, jāveic izglītojamo mācību sasniegumu un to dinamikas padziļināta izpēte pēc katra izglītojamā mācību sasniegumu korelācijas mācību gada noslēguma un valsts pārbaudes darbos, jāveido vienota sistēma izglītojamo individuālās izaugsmes fiksēšanai, tādējādi nodrošinot konstruktīvu un efektīvu informācijas apriti starp visām izglītības procesā iesaistītajām pusēm u.c.Šīs anotācijas sadaļas 1. punktā minētās 2021. gada 15. jūnijā notikušās atkārtotās tikšanās laikā ministrija informējusi, ka rīkojuma projekts tiks virzīts pieņemšanai Ministru kabinetā.Krāslavas Valsts ģimnāzijas Vecāku padomes priekšsēdētāja 2021. gada 30. aprīļa iesniegumā lūgts saglabāt valsts ģimnāzijas statusu, jo vecāki uzskata, ka bērniem, mācoties valsts ģimnāzijā, ir lielākas iespējas iegūt padziļinātas un konkurētspējīgas zināšanas, tostarp pateicoties valsts ģimnāzijām piešķirtajam finansējumam, atbilstoši kuram Krāslavas Valsts ģimnāzija piedāvājot individualizētas mācību programmas vidusskolas posmā. Uzskata, ka tas bērniem būs nepieciešams augstākās izglītības ieguvei un palīdzēs studēt labākajās augstskolās. Kā arī norāda, ka 2021. gadā, īstenojot administratīvi teritoriālo reformu, Krāslavas novads kļūs lielāks gan teritoriāli, gan cilvēku skaita ziņā. Un skola ar valsts ģimnāzijas statusu jaunajā Krāslavas novadā tam dotu lielāku pievienoto vērtību.Minētajā iesniegumā pausto lūgumu ministrija nav ņēmusi vērā – argumenti, kādēļ anulējams valsts ģimnāzijas statuss, norādīti rīkojuma projekta 3. punktā (skat., piemēram, 3.3. apakšpunktu attiecībā uz padziļināto kursu īstenošanas pienākumu izglītības iestādēs, kas īsteno vispārējās vidējās izglītības programmas), atsaucoties uz Krāslavas Valsts ģimnāzijas 2020. gada 20. novembra vēstulē Nr. 1-9/126 sniegto viedokli. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Izglītības kvalitātes valsts dienests, Krāslavas Valsts ģimnāzija un Krāslavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts ģimnāzijas statusa anulēšana tieši neietekmē izglītības iestādes likvidēšanu vai reorganizēšanu pēc būtības, izņemot, ja izglītības iestādes dibinātājs (pašvaldība) pieņem attiecīgu lēmumu. Līdz ar to rīkojuma projektam nav būtiska ietekme uz Krāslavas Valsts ģimnāzijas un Krāslavas novada pašvaldības cilvēkresursiem. Ar valsts ģimnāzijas statusa anulēšanu saistītais finansējuma un veicamo funkciju samazinājums pēc valsts ģimnāzijas statusa zaudēšanas var ietekmēt izglītības iestādes pedagogu skaitu. |
| 3. | Cita informācija | Nav. |

Izglītības un zinātnes ministre A. Muižniece

Vizē:

 Valsts sekretāra vietnieks –

Sporta departamenta direktors,

valsts sekretāra pienākumu izpildītājs E.Severs

Rudzīte 67047807

ance.rudzite@izm.gov.lv

Seipule 67047995

ilze.seipule@izm.gov.lv

Pavloviča 67047860

initra.pavlovica@izm.gov.lv